open-index/open-wikipedia-markdown huggingface dataset:
விமானம் (கோயில் கட்டடக்கலை)

[வலது|thumb|150x150px|விமானம் மற்றும் [கோபுரம்]]
**விமானம்** என்பது இந்து கோயில்லகளின் கர்ப்பக்கிருகம் என்னும் உன்னாழிகையின் மீது அமைக்கப்படும் கோபுரத்தைக் குறிப்பிடுவது ஆகும்.

## கட்டடக்கலை
[thumb|[புரி புரி ஜெகன்நாதர் கோயில் அமைந்து்ள்ள கலிங்கக் கட்டடக்கலை பாணியிலான விமானம்.]]
ஆகாஷ் (இந்தி)/விமானம் (தமிழ்)/ஆகாஷா (கன்னடம்/சமசுகிருதம்) என அழைக்கப்படுவது ஆகாயத்தில் உள்ள அனைத்து கிரகங்களிலிருந்தும் ஆற்றலை கிரகித்து ஆகர்சன சக்தியாக மக்களுக்கு எந்த செலவும் இல்லாமல் அளிக்கக்கூடியது என கருதப்படுகிறது. திராவிட பாணியிலான இந்துக் கோயில்களில் பல்வேறுவிதமான கோபுரங்கள் கட்டப்பட்டு இருக்கும். சந்நிதியைச் சுற்றி பொதுவாக பல அடுக்குகளாக பிரகாரச் சுவர்கள் கட்டப்பட்டிருக்கும், பொதுவாக வெளிப்பிரகாரச் சுவரில் நான்கு கோபுரங்கள் அமைக்கப்பட்டிருக்கும். மூலஸ்தான  (முதனைமைத் தெய்வத்தின் கோவில்)  கூரை மீது அமைந்துள்ள கோபுரம் விமானம் என அழைக்கப்படுகின்றது. பொதுவாக சில கோயில்களில்தான் இந்த விமான கோபுரங்கள் பிரபலமானவையாக உள்ளன பெரும்பாலும் வெளி கோபுரங்களே  புகழ்பெற்றவையாக இருக்கின்றன. 

## புகழ்வாய்ந்த கோயில்கள்

தில்லை நடராசர் கோயிலின் பொன்னம்பலம் (கனக சபை) ஒரு சிறந்த எடுத்துக்காட்டாகும்.  இந்தக் கோயில் முற்றிலும் தங்க தகடுகளால் வேயப்பட்டிருக்கும், ஆனால் பெரும்பாலான மற்ற கோயில் விமானங்களை ஒப்பிடும்போது அதன் அளவு மற்றும் கட்டமைப்பு வேறுபட்டதாகவும் பெரியதாகவும் இருக்கும். வரலாற்று ஆதாரங்களின்படி தில்லை அம்பலத்தை 9 ஆம் நூற்றாண்டில்  முதலாம் பராந்தக சோழன் பொற்தகடுகளால் வேய்ந்தார். இந்த விமானம் இன்றுவரை பெருமை வாய்ந்ததாக உள்ளது. 

[வலது|thumb|150x150px|[திருப்பதி வெங்கடாசலபதி கோயில்|திருமலை வெங்கடாசலபதி கோயிலின் பொன் தகடு வேய்ந்த விமானம்]]

திருமலை வெங்கடேஸ்வரர் கோவிலின் முதன்மை சந்நிதியின் விமானம் ஆனந்த நிலையம் என்று அழைக்கப்படுகிறது இந்த விமானம் மற்றொரு புகழ்வாய்ந்த விமானத்துக்கு ஒரு முதன்மை எடுத்துக்காட்டாகும்.

மதுரை மீனாட்சி சுந்தரேசுவரர் கோயில் இரண்டு தங்க விமானங்களைக் கொண்டுள்ளது, ஒன்று சிவனின் கருவறை விமானத்தின் மீதும் மற்றொன்று மீனாட்சி கருவறை மீதும் அமைக்கப்பட்டுள்ளது. 

தஞ்சை தஞ்சைப் பெருவுடையார் கோயில் விமானமானது மற்றொரு எடுத்துக்காட்டு, இந்த விமானமானது மிக உயரமானது. இது போன்ற விமான அமைப்பு மிக அரியது.

## படக்காட்சியகம்

படிமம்:Vinayakar Goupuram in Sttanathar Temple.JPG|சீர்காழி கோயில் விமானம்
படிமம்:Tirunallur2.jpg|திருநல்லூர் விமானம்
படிமம்:Palani Montage.png|பழனி மலையில் உள்ள தங்க விமானம் 


## குறிப்பு

பகுப்பு:இந்துக் கோயில் கட்டிடக்கலை
டி. எம். பீர் முகம்மது

**டி. எம். பீர் முகம்மது** இலங்கையின் மலையகத்தைச் சேர்ந்த எழுத்தாளர், ஊடகவியலாளர், மேடைப் பேச்சாளர். மலையகத்தில் இருந்து வெளியிடப்பட்ட *நவஜீவன்*, *நண்பன்* ஆகிய வார இதழ்களின் ஆசிரியராகப் பணியாற்றியுள்ளார். பல சிறுகதைகள், புதினங்களை எழுதியுள்ளார்.

பீர் முகம்மது தமிழ்நாட்டின் திருநெல்வேலி மாவட்டம், கல்லிடைக்குறிச்சியைச் சேர்ந்தவர். பெரியாரின் திராவிட, சுயமரியாதைப் போராட்டங்களில் பங்குபற்றியவர். 1940களின் இறுதியில் இலங்கைக்கு இடம்பெயர்ந்து, கொழும்பில் புதுக்கடையில் தங்கியிருந்தார். தொழிற்சங்கவாதி ஜி. எஸ். நாயரின் தொடர்பில், மலையகத் தொழிற்சங்க மேடைகளில் உரையாற்றும் வாய்ப்புக் கிடைத்தது. இவருடைய திராவிட முன்னேற்றக் கழக சார்பு மேடைப் பேச்சுக்களினால், இவர் ‘ஈழத்து அண்ணா’ என்று அழைக்கப்பட்டார்.

## வெளிவந்த நூல்கள்
**சிறுகதைகள் 6"
**சதியில் சிக்கிய சலீமா (புதினம்)
**கங்காணி மகள்* (புதினம், 1955)

## மேற்கோள்கள்

பகுப்பு:இலங்கை மலையக எழுத்தாளர்கள்
விகராபாத் மாவட்டம்

**விகராபாத் மாவட்டம்**  (Vikarabad district)  இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம்  ''விகராபாத் நகரம் ஆகும்.

ரங்காரெட்டி மாவட்டத்தின் சில பகுதிகளைக் கொண்டு, இம்மாவட்டம் அக்டோபர், 2016-இல் நிறுவப்பட்டது.

## மாவட்ட எல்லைகள்
விகாராபாத் மாவட்டம், சங்கர்ரெட்டி மாவட்டம், ரங்காரெட்டி மாவட்டம், மகபூப்நகர் மாவட்டம் மற்றும் கர்நாடகா மாநிலத்துடன் எல்லைகளை பகிர்ந்து கொள்கிறது.

## மக்கள் தொகையியல்
விகாராபாத் மாவட்டம் 3,386 சதுர கிலோ மீட்டர் பரப்பளவு கொண்டது. 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மொத்த மக்கள் தொகை 8,91,405 ஆகும். இம்மாவட்டத்தில் தெலுங்கு மற்றும் உருது மொழிகள் பெருமளவில் பேசப்படுகிறது. இம்மாவட்டம் நான்கு தெலுங்கானா  சட்டமன்றத் தொகுதிகளைக் கொண்டுள்ளது. இம்மாவட்ட வாகனத் தகடு எண் TS–34 ஆகும்.

## மாவட்ட நிர்வாகம்
விகராபாத் மாவட்டம் தண்டூர் மற்றும் விகாராபாத் என இரண்டு வருவாய் கோட்டங்களையும் 18 மண்டல்களையும் கொண்டுள்ளது.
புதிதாக நிறுவப்பட்ட இம்மாவட்டத்தின் முதல மாவட்ட ஆட்சித்தலைவர் டி. திவ்யா ஆவார்.

### [[வருவாய் வட்டம்|மண்டல்கள்]]
விகாராபாத் மாவட்டத்தின் இரண்டு வருவாய் கோட்டங்களில் உள்ள 18 மண்டல்கள்:

## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்
*விகாராபாத் மாவட்ட இணையதளம்
*தெலங்கானாவில் புதிதாக 21 மாவட்டங்கள் உதயம் 

பகுப்பு:தெலங்காணா மாவட்டங்கள்
வீ. அரசு

**வீ. அரசு** (V. Arasu; பிறப்பு - 15 பெப்ரவரி 1954) ஒரு தமிழ்நாட்டு எழுத்தாளர், முன்னாள் பேராசிரியர், மற்றும் தமிழறிஞர் ஆவார்.

## பிறப்பு
தஞ்சாவூர் மாவட்டம் வடக்கூரில் 15 பிப்ரவரி 1954 அன்று சிவபாக்கியம் - மா.வீராசாமி இணையருக்கு மகனாகப் பிறந்த இவரின் இயற்பெயர் *ராஜூ*.

## கல்வி
பூண்டி கல்லூரியில் முதுகலையும், சென்னை பச்சையப்பன் கல்லூரியில் ஆய்வியல் நிறைஞர் (M.Phil) பட்டமும் பெற்றார். 1984-இல் முனைவர் பட்ட ஆய்வை நிறைவு செய்தார்.

## பணி
சென்னைப் பல்கலைக்கழகத்தின் தமிழ் இலக்கியத் துறையின் தலைவராகப் பணியாற்றி ஓய்வு பெற்றார். நா. வானமாமலை,  தொ.மு.சி. ரகுநாதன், கா. சிவத்தம்பி, க. கைலாசபதி உள்ளிட்ட பல முன்னோடி ஆய்வாளர்களின் மரபில் தமிழாய்வில் பண்பாட்டு ஆய்வுகளுக்கு ஊக்கமளித்து வருபவர்.

கல்விப்பின்புலம், ஆராய்ச்சி நெறிமுறைகள், ஆசிரியப் பணியில் 30 ஆண்டு அனுபவம், தற்காலப் புனைவுகள், தனித்த ஆளுமைகள், அயலகத் தமிழ் இலக்கியங்கள், ஊடகங்கள் உள்ளிட்ட துறைகள், குறிப்பிடத்தக்க தனித்த ஆளுமைகளின் ஆக்கங்களை ஒட்டுமொத்தமாக கவனப்படுத்துதல் என்ற நிலைகளில் இவரது பங்களிப்பு அமைகிறது.

## நூல்கள்
கீழ்க்கண்டவை உள்ளிட்ட பல நூல்களையும், கட்டுரைகளையும் இவர் எழுதியுள்ளார்.

## மேற்கோள்கள்

## குறிப்புகள்

## வெளி இணைப்புகள்
*  செம்மொழித் தமிழாய்வு மத்திய நிறுவனமும் சிக்கய்ய நாய்க்கர் கல்லூரி தமிழ்த்துறையும் இணைந்து நடத்திய கருத்தரங்கு, 25 ஜனவரி 2014  
* அண்ணாமலைப் பல்கலைக்கழகத் தமிழியல் துறையில் தனிநாயகம் அடிகள் குறித்த சிறப்புச் சொற்பொழிவில் ஆற்றப்பட்ட பொழிவு, 8 பிப்ரவரி 2014 
* காலந்தோறும் கேரளம், நடப்பு.காம், 15 நவம்பர் 2014
*  ஓநாயிடம் மாட்டிக்கொள்ளும் ஆட்டுக்குட்டிகள், வல்லினம், 1 அக்டோபர் 2015
* புத்தகங்களால் ஆன வீடு - வீ.அரசு, தடம், விகடன் 29 டிசம்பர் 2016
* வீட்டிலேயே நூலகம் அமைத்து நூல்களை சேகரிக்கும் பேராசிரியர், நியூஸ்18தமிழ்நாடு, 9 ஜனவரி 2017
*  ராஜாஜிக்கு மறுப்பு நூல் எழுதிய விந்தன்: பேரா.வீ.அரசு, தீக்கதிர், 29 ஜனவரி 2017  
* நூலகங்கள் வீ அரசு உரை 
* இரு நூற்றாண்டுத் தமிழ் அச்சுப் பண்பாடு: இதழ்கள் - கண்காட்சி, தொடக்கவுரை 
* தமிழ்க்கலை வரலாறு எழுதுயியல் 
* சென்னை இலௌகிக சங்கம், பொன்மாலைப் பொழுது

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:தஞ்சாவூர் மாவட்ட மக்கள்
பகுப்பு:தமிழக எழுத்தாளர்கள்
பகுப்பு:தமிழறிஞர்கள்
இதய மின்கடத்துகை ஒருங்கியம்

**இதய மின்கடத்துகை ஒருங்கியம்** (Electrical conduction system of the heart) என்பது இதயத்தின் தசைப்பகுதிகளுக்கு மின்னோட்டம் மூலம் சமிக்ஞையை அனுப்பி இதயத்தசையை சுருங்கவைக்கும் திறனுடைய சிறப்பு  இதயத்தசை உயிரணுக்களின் தொகுப்பைக் குறிக்கின்றது. இதயத்தின் இயக்கம் இதயத் தசைகளால் ஏற்படுகின்றது. இதயத்தின் சுருங்கலையும் விரிவடைதலையும் சீரான நிலையில் பேணுவதற்கென சிரைப்பைச்சோணைக் கணு (Sinoatrial node),    மேற்கீழறைக் கணு, கிசுவின் கட்டு மற்றும் அதனது கிளைகள், பேர்கிஞ்சி இழைகள் ஆகிய சிறப்பு இதயத்தசை உயிரணுத் தொகுதிகள் காணப்படுகின்றன.

ஆரோக்கியமான இதயம் நிமிடமொன்றிற்கு 70 - 90 தடவைகள் துடிக்கின்றது. சீரான இதயத்துடிப்பைப் பேணும் மின்கடத்துகை ஒருங்கியத்தில் முதன்மையானது சிரைப்பைச்சோணைக் கணு ஆகும். இது வலது இதய மேலறையில் மேற்பெரு நாளம் திறக்கும் இடத்தின் அருகாமையில் அமைந்துள்ள, முளையவியல் மீதி அமைப்பான சிரையப்பைப் (sinus venarum) பகுதியில் அமைந்துள்ளது (அதனால் சிரைப்பைச்சோணைக் கணு எனப் பெயரீடு பெற்றது  ). சிரைப்பைச்சோணைக் கணுவில் தொடங்கும் மின்சமிக்ஞைக் கணத்தாக்கவிசை இதயத்தின் பல்வேறு பகுதிகளுக்கு சீரான ஓட்டத்தில் பரவுகின்றது. இதன் காரணமாக முதலில் வலது, இடது இதய மேலறைகளும் அதன் பின்னர் கீழறைகளும் சுருங்குகின்றன. மேல் மற்றும் கீழ் இதயவறைகளுக்கு இடையேயான சுருங்கலில் உள்ள கால இடைவெளியானது இதய மேலறைகளில் இருந்து கீழறைகளுக்கு குருதி செலுத்தப்படுவதற்கு இன்றியமையாதது.

## உசாத்துணைகள்

பகுப்பு:இதய உடற்கூற்றியல்
வனபர்த்தி மாவட்டம்

**வனபர்த்தி மாவட்டம்** (Wanaparthy district), இந்தியாவின் தெலுங்கானா  மாநிலத்தின் 31 மாவட்டங்களில் ஒன்றாகும்.
மகபூப்நகர் மாவட்டத்தின் சில பகுதிகளைக் கொண்டு, அக்டோபர், 2016-இல் வனபர்த்தி மாவட்டம நிறுவப்பட்டது. இம்மாவட்டத்தின் நிர்வாகத் தலைமையிடம் வனபர்த்தி நகரம் ஆகும்.

## மக்கள் தொகையியல்
4,816.40 சதுர கிலோ மீட்டர் பரப்பளவு கொண்ட வனபர்த்தி மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி, மக்கள் தொகை 12,38,660 ஆகும். இம்மாவட்டத்தின் வாகனத் தகடு எண் TS–32 ஆகும்.

## மாவட்ட நிர்வாகம்
வனபர்த்தி மாவட்டம் வனபர்த்தி எனும் ஒரு வருவாய் கோட்டத்தையும், 14 மண்டல்களையும் கொண்டுள்ளது. 
புதிதாக நிறுவப்பட்ட வனபர்த்தி மாவட்டத்தின் முதல் மாவட்ட ஆட்சியர் சுவேதா மெகந்தி ஆவார்.

### [[வருவாய் வட்டம்|மண்டல்கள்]]
வனபர்த்தி மாவட்டத்தின் 14 மண்டல்கள் விவரம்:

## இதனையும் காண்க
* தெலுங்கானா மாவட்டங்கள்

## மேற்கோள்கள்

## வெளி இணைப்புகள்
*வனபர்த்தி மாவட்ட இணையதளம்
*தெலங்கானாவில் புதிதாக 21 மாவட்டங்கள் உதயம் 

பகுப்பு:தெலங்காணா மாவட்டங்கள்
எரிக்சன்

**எரிக்சன்** என்னும் பன்னாட்டு நிறுவனம், தொலைத் தொடர்பு சாதனங்களை தயாரித்து, அவற்றிற்காக சேவை வழங்குகிறது. இதன் தலைமையகம் சுவீடனில் உள்ள கிஸ்டாவில் அமைந்துள்ளது. 2012ஆம் ஆண்டில் 2ஜி/3ஜி/4ஜி தொலைத் தொடர்புத் துறையில் எரிக்சனுக்கு 35% சந்தை இருந்தது. .mobi என்ற தளவகையை அறிமுகப்படுத்தியதில் எரிக்சன் நிறுவனத்துக்கு முக்கியப் பங்குள்ளது.

இந்த நிறுவனத்தை 1876ஆம் ஆண்டில் லார்ஸ் மேக்னஸ் எரிக்சன் என்பவர் தொடங்கினார். இந்த நிறுவனத்தில் ஒரு லட்சத்துக்கும் அதிகமானோர் பணியாற்றுகின்றனர். இந்த நிறுவனம் 180 நாடுகளில் கிளைகளைக் கொண்டுள்ளது. இந்த நிறுவனம் ஏறத்தாழ 39,000 காப்புரிமைகளைப் பெற்றுள்ளது.

## மேலும் பார்க்க
* சோனி எரிக்சன்

## சான்றுகள்

## இணைப்புகள்
* : 

பகுப்பு:வணிக நிறுவனங்கள்
பகுப்பு:தொலைத்தொடர்பு நிறுவனங்கள்
நாதியா முராது

**நாதியா முராது** (*Nadia Murad*) வடக்கு ஈராக்கில் 1993 ஆம் ஆண்டு பிறந்தார். இசுலாமிய அரசால் யசீதி இன மக்கள் படும் கொடுமைகள் குறித்து வெளியுலகிற்கு தெளிவுபடுத்தி அம்மக்களுக்கான மனித உரிமை ஆர்வலராகத் திகழ்கிறார். மேலும் இவர் ஐக்கிய நாடுகள் அவையால் பாலியல் அடிமைகளுக்கான நல்லெண்ணத் தூதராக நியமிக்கப்பட்டதுடன், அமைதிக்கான நோபல் பரிசுக்காக  2016 ஆண்டிற்கான முக்கிய நபராகப் பரிந்துரைக்கப்பட்டார். 2018 இல் இவருக்கும் டெனிசு முக்வேகிக்கும் "பாலியல் வன்முறைகளை போர் மற்றும் ஆயுத மோதலின் ஆயுதமாகப் பயன்படுத்துவதற்கு எதிரான அவர்களின் முயற்சிகளுக்காக" அமைதிக்கான நோபல் பரிசு வழங்கப்பட்டது.

## சிறைப்பட்ட நிலை
2014 ஆம் ஆண்டு ஆகத்து மாதம் ஈராக்கின் வடக்குப் பகுதியில் உள்ள கோச்சோ கிராமத்தில் புகுந்த இசுலாமிய அரசு தீவிரவாதிகள் இவரின் இனத்தவர்கள் 600 பேரைக் கொன்றுவிட்டு  இவரோடு பல இளம் பெண்களைப் பாலியல் அடிமைகளாகப் பிடித்துச் சென்றனர்.
அங்கு இவரோடு சேர்த்து 6,700 யாசிதி இன பெண்கள் சிறையில் கொடுமைப்படுத்தப்பட்டனர். இவர்களிடமிருந்து 2014 ஆம் ஆண்டு தப்பித்து மோசுல் நகருக்கு வந்து சேர்ந்தார். அங்கிருந்து கத்தாரின் தலைநகர் தோகா வழியாக ஜெர்மனி நாட்டின் இசுடுட்கார்ட் என்ற நகருக்கு சென்று தஞ்சம் அடைந்தார்.

## தொழில்
அமெரிக்க ஐக்கிய நாடுகளில் ஒரு மாநிலமான டெக்சஸ்சில் அமைந்துள்ள யாதிகளுக்கான உலகளவிலான அமைப்பு அனைத்து உதவிகளையும் செய்கிறது.

## குறிப்புகள்

## வெளி இணைப்புகள்

*
*Yazda.org
*பிபிசி HARDtalk நிகழ்ச்சியில் நாதியா முராதின் செவ்வி

பகுப்பு:வாழும் மக்கள்
பகுப்பு:1993 பிறப்புகள்
பகுப்பு:நோபல் அமைதிப் பரிசு பெற்றவர்கள்
பகுப்பு:குர்து மக்கள்
பகுப்பு:சாகரவ் பரிசு பெற்றவர்கள்
எம வாகனம்

**எம வாகனம்** என்பது என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும். எமன் மரணத்தின் அதிபதியாக உள்ளார். அதனால் திருவாஞ்சியம் வாஞ்சிநாதசுவாமி கோயிலில் மரண பயம்கொண்ட பக்தர்கள் சிவபெருமானை வணங்கினால் மரணபயம் நீங்கும் என்பது ஐதீகமாகும். இதனைக் குறிப்பதற்காக இத்தலத்தில் எம வாகனத்தில் சிவபெருமான் மாசி மாதம் பரணி நட்சத்திரத்தில் உற்சவம் வருகிறார்.

இவ்வாறு எம வாகனத்தில் சிவபெருமான் ஊர்வலம் வருதலை *எம வாகன சேவை* என்று அழைக்கின்றனர்.

## வாகன அமைப்பு
எம வாகனம் என்பது அகன்ற கண்களும், பெரிய மீசை கொண்டும், இடக்காலை மண்டியிட்டு, வலக்காலை தாங்கியபடியும் அமைக்கப்பட்டுள்ளது. கைகளில் பாசக்கயிற்றையும், சிறிய சூலத்தையும் ஏந்தியவாறும் உள்ளது. மரத்தால் செய்யப்பட்ட வாகனத்தின் வெளிப்புறத் வெள்ளித் தகடுகளால் போர்த்தபட்டுள்ளது.

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* பரங்கி நாற்காலி வாகனம்
* புருசா மிருக வாகனம்

## ஆதாரங்கள்


## வெளி இணைப்புகள்
* திருவிழாக்களின் தத்துவம் - கே. சுவர்ணா - நக்கீரன் - 01-05-14

பகுப்பு:சிவ வாகனங்கள்
பகுப்பு:இந்து சமய கோயில் வாகனங்கள்
கறுவாக் காடை

**கறுவாக் காடை** (*Cinnamon roller*) இப்பறவை காடை இனத்தைச் சார்ந்த வெப்பமண்டல மழைக்காடுகளில் வாழும் பறவையாகும். இவை ஆப்பிரிக்கா மற்றும் மடகாசுகர் போன்ற நாடுகளில் அமைந்துள்ள வெப்ப மண்டல காடுகளிலும் காணப்படுகின்றன. கோடை காலங்களில் இவை வடக்கு மற்றும் தெற்குப் பகுதிகளுக்கு இடப்பெயர்ச்சி செய்கிறது. இவை கீச்சான் பறவையைப்போல் பெரிய மரங்களிலும், மின்சார மேல்நிலை கம்பிகளிலும் அமைர்ந்திருப்பதைக் காணலாம். இப்பறவை இந்தியாவவில் தமிழ் நாட்டுப்பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளுலும் காணப்படுகின்றன. சில நேரங்களில் 100க்கும் மேற்பட்ட இப்பறவைக்கள் ஒரே குழுவாகப் பறந்து செல்லும். இவை தண்ணீர் குடிக்கச் செல்லும்போது நீர் நிலைகளையே விழுங்கிவிடுவதுபோல் தோன்றும். மரத்தின் பொந்துகளில் கூடுகட்டி 2 அல்லது 3 முட்டைகளை இடுகிறது.

## மேற்கோள்கள்

* *Kingfishers, Bee-eaters and Rollers* by Fry, Fry and Harris, 

## வெளி இணைப்பு
* Broad-billed roller - Species text in The Atlas of Southern African Birds.
கருந்தலை மீன்கொத்தி

**கருந்தலை மீன்கொத்தி** (*black-capped kingfisher*) இவை வெப்ப மண்டல ஆசியாவின் பலபகுதிகளிலும், சீனா, கொரியா, தென்கிழக்கு ஆசியாவின் பல நாடுகளிலும் காணப்படுகின்றன. இப்பறவை மரங்களில் வாழும் மீன்கொத்தி இனத்தைச் சார்ந்தது ஆகும். இவை வடக்கிலிருந்து இடம்பெயர்ந்து இலங்கை, ஜாவா, தாய்லாந்து, மற்றும்  புருனே போன்ற தீவு நாடுகளுக்குச் செல்லுகிறது. தமிழ்நாட்டில் மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகள் போன்ற இடங்களில் காணப்படுகின்றன. இவை காணப்படும் இடங்கள் நீர் நிலைகளுக்கு அருகில் என்றாலும் சில நேரங்களில் சதுப்பு நிலக்காடுகளிலும் காணலாம்.

## விளக்கம்
கருந்தலை மீன்கொத்தி மைனாவை விட சற்று பெரியதாக சுமார் 28 செ. மீ. (11 அங்) நீளம் இருக்கும். இதன் அலகு சிவப்பாகவும், விழப்படலம் செம்பழுப்பாகவும், கால்கள் பழுப்புத் தோய்ந்த சிவப்பாகவும் இருக்கும். இதன் தலை, கழுத்து, கன்னம் ஆகியன கறுப்பாக இருக்கும். உடலின் மேற்பகுதி கத்தரிப்பூ நிறம் தோய்ந்த நீலமாக இருக்கும். கழுத்தில் அகன்ற வெண்பட்டை காணப்படும். இறக்கைகள் கறுப்பாகவும், மோவாய், தொண்டை, கழுத்தின் பக்கங்கள், மார்பு ஆகியன வெண்மையாகவும், வயிறும் வாலடியும் கருஞ்சிவப்புத் தோய்ந்த மஞ்சள் நிறத்தில் இருக்கும்.

இவை பொதுவாக கடற்கரைகள், ஆற்றுக் கழிமுகங்கள் சார்ந்த சதுப்புநிலக் காடுகள், உப்பங்கழிகளில் ஆகியவற்றைச் சார்ந்து திரிகின்றன. நீர் வளமற்ற பகுதிகளில் காண இயலாது.

## இனப்பெருக்கம்
இவை பொதுவாக கோடை காலங்களில் இனப்பெருக்கம் செய்கிறது. ஆற்றங்கரை முதலியவற்றில் நீளமாக தோண்டபட்ட வங்கில் இறுதியில் அறைபோல அமைத்து முட்டை இடுகின்றன. ஒரு தடவைக்கு 4 முதல் 5 முட்டைகள் இட்டு அடைகாத்து வருகிறன.

## பண்பாட்டில்
மற்ற மீன்கொத்திகளைப்போலவே இவற்றையும் இதன் நீல நிற இறகிற்காவே வேட்டையாடப்படுகின்றனர். சீனா நாட்டில் இதன் இறகுகளைக்கொண்டு விசிறி செய்யப்படுகிறது. ஆங்காங் நாட்டில் இதன் இறகுகள் கொண்டு பெண்கள் பயன்படுத்தும் ஆபரணங்கள் செய்யப்படுகின்றது.

## குறிப்புகள்

## வெளி இணைப்பு
* Kingfisher videos  இணையத்தில் பறவைகளின் தொகுப்பு

பகுப்பு:சீனப் பறவைகள்
பகுப்பு:மீன்கொத்திகள்
அரச வானூர்தியியல் சங்கம்

"அரச வானூர்தியியல் சங்கம்" (Royal Aeronautical Society - RAeS) என்பது உலக அளவில் வானூர்தியியல் மற்றும் விண்ணூர்தியியல் மேம்பாட்டுக்கான பிரிட்டிசு பல்துறை அமைப்பு / நிறுவனமாகும்.  1866-ஆம் ஆண்டில் நிறுவப்பட்ட இவ்வமைப்பே வானூர்தியியலுக்கான உலகின் மிகவும் பழைமையான அமைப்பாகும்.  இதன் தலைமையகம் ஐக்கிய இராச்சியத்தின் லண்டன் நகரில் அமைந்துள்ளது.  இதன் உறுப்பினர்கள் மற்றும் இவ்வமைப்பின் மூலம் கௌரவிக்கப்பட்டவர்கள் தங்கள் பெயருக்குப் பின்னர் FRAes மற்றும் CRAeS என்பவற்றைச் சேர்த்துக் கொள்ள தகுதிபெறுகிறார்கள்.

## References

பகுப்பு:ஐக்கிய இராச்சியம்
பகுப்பு:வானூர்தி நிலையங்கள்
வாழ்க்கைப் படகு

**வாழ்க்கைப் படகு** (*Vaazhkai Padagu*) 1965ஆம் ஆண்டு மார்ச்சு மாதம் 26 ஆம் தேதியன்று வெளியான ஒரு தமிழ்த் திரைப்படமாகும். எஸ். எஸ். வாசனின் ஜெமினி ஸ்டுடியோஸ் தயாரித்த இத்திரைப்படத்தை சி. சீனிவாசன் இயக்கியிருந்தார். வேப்பத்தூர் கிட்டு எழுத்தில் உருவான இப்படத்திற்கு விஸ்வநாதன்-ராமமூர்த்தி இசையமைத்திருந்தனர். ஜெமினி கணேசன், தேவிகா முக்கிய வேடங்களிலும் ஆர். முத்துராமன், எஸ். வி. ரங்காராவ், கே. பாலாஜி, ஆர். வி. மனோகர், எம். வி. ராஜம்மா இதர துணை வேடங்களிலும் நடித்திருந்தனர். இப்படமானது 1964ஆவது ஆண்டில் வெளியான*சிந்தகி* இந்தித் திரைப்படத்தின் மறுஆக்கமாகும்.

## கதைச்சுருக்கம்

## நடிகர்கள்
* ஜெமினி கணேசன் - இராசன்
* தேவிகா - சீதா
* ஆர். முத்துராமன் - கோபால்
* எஸ். வி. ரங்காராவ் 
* எம். வி. ராஜம்மா
* கே. பாலாஜி - கண்ணபிரான்
* ஆர். எஸ். மனோகர்
* நாகேஷ்
* டி. எஸ். பாலையா
* எஸ். ராமாராவ் 
* புசுபவள்ளி
* எஸ். என். லட்சுமி
* பி. டி. சம்பந்தம்
* கீதா இலட்சுமி
* பேபி பரிதா
* கீதாஞ்சலி

## பாடல்கள்

விசுவநாதன் இராமமூர்த்தி இசையமைத்த இத்திரைப்படத்தில் இடம்பெற்ற பாடல்களைக் கவிஞர் கண்ணதாசன் எழுதியிருந்தார்.

## மேற்கோள்கள்

## வெளி இணைப்புகள்
* 

பகுப்பு:1965 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:முத்துராமன் நடித்த திரைப்படங்கள்
பகுப்பு:தேவிகா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பாலைவன யானைகள்

**பாலைவன யானைகள்** (Desert elephants) ஆப்பிரிக்காவின் நமீபியா, மாலி மற்றும் சகாரா பாலைவனப் பகுதிகளை ஒட்டிய பகுதிகளில் வாழிடங்களைக் கொண்டுள்ளன.  இவை சிறு மரம், செடி, கொடிகள் அடர்ந்த புதர் பகுதிகளில் வாழ்கின்றன. 

பருவ காலங்களில் உணவு மற்றும் குடிநீர் ஆதாரங்களுக்காக அலைந்து திரிந்து, தங்கள் வாழ்விடங்களை மாற்றிக் கொள்கின்றன. பாலைவன யானைகளின் வாழ்விடங்களை மனிதர்கள் ஆக்கிரமிப்பதாலும், வேட்டையாடுவதாலும் பாலைவன யானைகளின் எண்ணிக்கை தொடர்ந்து குறைந்து கொண்டே செல்கிறது. 

## நமீபியா
 

நமீபியாவின் வடமேற்குப் பகுதியில் குனெனே பகுதியில் குன்றுகளும், கற்களும் நிறைந்த மணற்பாங்கான,  பாலைவனத்தில் 1,15,154 சதுர கிலோ மீட்டர் பரப்பளவில்பாலைவன யானைகள் வாழ்கிறன. இப்பகுதியில்  இருபதாம் நூற்றாண்டில் 3,000 பாலைவன யானைகள் இருந்ததாக கணக்கிடப்பட்டது.  2013-இல் தற்போது இவ்வானைகளின் தொகை 6,00 மட்டுமே. 

நமீபியாவில் 1995-96 ஆண்டுகளில் நல்ல மழை பெய்ததால், இப்பாலைவன யானைகள் தெற்கு நோக்கிப் பயணித்து உகப் ஆறு வரை தங்களது வாழ்விடங்களை விரித்துக் கொண்டன.

நமீபியாவின்  *ஹொநிப்*  ஆற்றுப் பகுதியல் வாழும் ஆண் பாலைவன யானைகளுக்கு தந்தங்கள் உள்ளன. ஆனால் மூன்றில் ஒரு பங்கு பெண் யானைகளுக்குத் தந்தங்கள் இல்லை.

வயதான ஆண் யானைகள் தனித்து வாழ்கிறன. பெண் யானைகள் தாங்கள் ஈன்ற குட்டிகள், சகோதரி யானைகள் மற்றும் தங்களைச் சார்ந்து வாழும் இளம் யானைகளுடன் சிறு கூட்டமாக வாழ்கின்றன. குடிநீர் மற்றும் உணவிற்காக ஆறு போன்ற நீர்நிலைகளின் அருகில் வாழும் இவ்வகை யானைகள், சில நேரங்களில் மலைப்பாங்கான இடங்களுக்குப் பயணித்து, தங்களுக்கு மிகவும் பிடித்த புதர்ச் செடிகளை உண்கின்றன.

## மாலி
வட ஆப்பிரிக்கா கண்டத்தின் சகாரா பாலைவனத்தில் பரவலாக காணப்பட்ட பாலைவன யானைகள், தற்போது  மாலி நாட்டின் தெற்குப் பகுதியில் உள்ள நைஜர் ஆறு பாயும் திம்புகுட்டுப் பகுதியில் உள்ள சகாரா பாலைவனத்தில் மட்டும் சுமார் 400 அளவில் காணப்படுகின்றன. இவ்வகை யானைகள் மனிதர்களால் வேட்டையாடப்படுவதால் இவற்றின் எண்ணிக்கை வெகுவாகக் குறுகிவிட்டது. 

இப்பாலைவன யானைகள் ஆண்டுதோறும், நீர் ஆதாரங்கள் மற்றும் உணவிற்காக மாலி மற்றும் புர்க்கினா பாசோ நாடுகளில், நாள் ஒன்றுக்கு 35 கிலோ மீட்டர் வரை நடக்கின்றன. இவை ஆண்டிற்கு 300 கிலோ மீட்டர் தொலைவிற்கு பாலைவனப் பகுதிகளில் பயணிக்கின்றன. 

1983-ஆம் ஆண்டின் வறட்சியின் போது மாலி நாட்டு அரசு இப்பாலைவன யாணைகளின் நீர் ஆதாரங்களை மேம்படுத்துவதற்காக குளம், குட்டைகளை தூர் வாரியது. 2008-ஆம் ஆண்டின் கடும் வறட்சியின் போது, நீர் நிலைகளை தேடி அலையும் போது குட்டியானைகள் பாலைவனத்தில் பயணிக்க திறனின்றி இறந்தன. 

## உடல் அமைப்பு & பழக்க வழக்கங்கள்
இவ்வானைகள் பாலைவனத்தில் வாழ்வதற்கு ஏற்ற உடல் தகவமைப்பைக் கொண்டுள்ளன. இவ்வானைகள் அகலமான, நீண்ட கால்களும், பிற ஆப்பிரிக்கப் புதர் யாணைகளை விட சிறிய உடலையும் கொண்டுள்ளன. 

இவை பாலைவனத்தில் கிடைக்கும் சிறு செடி கொடிகள், மற்றும் புற்களை மட்டும் உண்கிறன. நன்கு வளர்ந்த பாலைவன யானை நாள் ஒன்றிற்கு 250 கிலோ உணவும், 160 லிட்டர் நீரையும் உட்கொள்கிறது. மேலும் இவ்வானைகள் தொடர்ந்து மூன்று நாட்கள் நீர் மற்றும் உணவின்றி பட்டினியாக வாழும் ஆற்றல் உடையன.  பாலைவன யானைகள் சேற்றில் புரண்டு, உருள்வதுடன், தனது தோல் முழுவதும் சேற்றைப் பூசிக்கொள்வதால் பாலைவன வெயிலிருந்து  உடலை பாதுகாத்துக் கொள்கிறன.

## இதனையும் காண்க
* ஆப்பிரிக்கப் புதர் யானைகள்
* ஆப்பிரிக்க யானை

## மேற்கோள்கள்

## வெளி இணைப்புகள்
* 
* 

பகுப்பு:பாலைவன உயிரினங்கள்
சஞ்சய் யாதவ்

**ராம்சிங் சஞ்சய் யாதவ்** (*Ramsingh Sanjay Yadav*, பிறப்பு: மே 10, 1995) என்பவர் தமிழ்நாட்டின், கிருட்டிணகிரி மாவட்டத்தின், ஒசூரைச் சேர்ந்த ஒரு துடுப்பாட்ட வீரராவார். இவர் ஐபிஎல் போட்டிக்காக கொல்கத்தா நைட் ரைடர்ஸ் அணிக்காக ரூ 10 இலட்சத்துக்கு ஏலம் எடுக்கப்பட்டுள்ளார்.

## வாழ்க்கை
சஞ்சய் யாதவின் தந்தை ராம்சிங் யாதவ், தாயார் மாயாதேவி ஆகியோர் உத்தரபிரதேசத்தின் கோரக்பூரில் இருந்து 2000 ஆண்டுகளின் துவக்கத்தில் பிழைப்பு தேடி ஓசூர் பகுதிக்கு வந்தவர்களாவர். ராம்சிங் யாதவ் ஓசூரில் வண்ணம் பூசுபவராகப் பணியாற்றி வருகிறார். இவர்கள் ஓசூர் காமராஜ் குடியிருப்பில் உள்ள வாடகை வீட்டில் வசித்து வருகின்றனர். சஞ்சய் யாதவ் சிறுவயதிலிருந்தே துடுப்பாட்டத்தில் ஆர்வம் உடையவர். சஞ்சய் யாதவ் சென்னை லயோலா கல்லூரியில்  புள்ளியியல் இளம் அறிவியல் பாடத்தில் இரண்டாம் ஆண்டு படித்து வருகிறார்.

## துடுப்பாட்டம்
சஞ்சய் யாதவ் இடது கை துடுப்பாட்ட வீரராகவும், இடது கை சுழற்பந்து வீச்சாளராகவும் உள்ளார். 2017 ஆண்டு நடந்த தமிழ்நாடு பிரிமியர் லீக் தொடரில் திருவள்ளூர் வீரன்ஸ் அணிக்காக பங்கேற்றார். இதில், திருவள்ளூர் வீரன்ஸ் அணியில் இடம் பெற்று திண்டுக்கல் அணிக்கு எதிராக சிறப்பான ஆடினார். 2017 ஆண்டு துவக்கத்தில் தமிழ்நாடு 20-20 அணிக்காக விளையாடிய போது கேரள அணிக்கு எதிராக, முக்கியமான கட்டத்தில் சிறப்பாக ஆடி தனது அணியை வெற்றி பெறச் செய்தார். இதன் மூலம் சஞ்சய் யாதவுக்கு ஐ.பி.எல். வாய்ப்பு கிடைத்துள்ளது. 2017 ஆண்டு பெங்களூருவில் நடந்த ஐபிஎல் ஏலத்தில் இறுதி கட்டமாக 351 வீரர்கள் பங்கேற்றனர். இதில் கொல்கத்தா நைட் ரைடர்ஸ் அணிக்கு 10 லட்சம் ரூபாய்க்கு சஞ்சய் யாதவ் ஏலம் எடுக்கப்பட்டுள்ளார்.

## மேற்கோள்கள்

பகுப்பு:கிருட்டிணகிரி மாவட்ட மக்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:1995 பிறப்புகள்
சுயம்புலிங்கம்

**சுயம்புலிங்கம்** என்பது மனிதர்களால் செய்யப்படாமல் இயற்கையாகத் தானே தோன்றிய இலிங்கம் என வகைப் படுத்துகின்றனர். உலகத்திலேயே அதிகமான சுயம்புலிங்கங்கள் இந்தியாவில் உள்ளன. அவற்றில் தமிழ்நாட்டில் மட்டும் 44,000 சுயம்புலிங்கங்கள் உள்ளதாக அறியப்படுகிறது.

பண்டைக்காலத்தில் மரமாக இருந்து பிரளயகாலத்தில் மண்ணுக்குள் புதைந்து படிமம் ஆகி, மரமானது கல்மரம் ஆகிவிடுகிறது.  இவ்வாறான கல்மரங்கள் லிங்கவடிவில் இருப்பதைச் சுயம்புலிங்கம் என்கின்றனர். மதுரையில் உள்ள கடம்பமரத்தின் படிமம் ஆகும். மதுரைக்கு அருகே உள்ள திருப்பூவணத்தில் பாரிசாதமரத்தின் பூவினுடைய காம்புப் பகுதி படிமம் ஆகிச் சிவலிங்கமாக உள்ளது என்கிறது திருப்பூவணம் புராணம்.

விண்ணிலிருந்து இறங்கிய கல் ஒன்று படிமம் ஆகிக் காசியில் சுயம்பு லிங்கமாக உள்ளது.  கும்பகோணத்தில் அமிர்தக்குடம் இலிங்கமாக உள்ளதாகப் புராணம் குறிப்பிடுகிறது.

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:இந்து சமய வழிபாட்டுப் பொருட்கள்
பகுப்பு:சிவ உருவத்திருமேனிகள்
பகுப்பு:இலிங்க வகைகள்
கருப்பு மரங்கொத்தி

**கருப்பு மரங்கொத்தி** (*The black woodpecker*) மரங்கொத்திப் பறவை இனத்தைச் சார்ந்த இப்பறவை வடக்கு நாடுகளில் அடர்ந்த இயற்கைச் சூழல் நிறைந்த பகுதிகளில் வாழுகிறது. வடக்குப் பிராந்தியமான  இந்தியாவின் இமயமலை, வடக்கு ஆப்பிரிக்கா, அராபியத் தீபகற்பம் போன்ற பகுதிகளில் காணப்படும் பேரினத்தின் ஒரே பிரதிநிதியாக அடையாளம் காட்டப்படுகிறது. இப்பறவையின் பரவல் ஐரோவாசியாப் பகுதிவரை நீண்டுள்ளது. ஆனால் இதன் பரவல் புலம் பெயருவதைக் குறிப்பதல்ல. அது குடியேறுவதற்கான இல்லை. இவை சூழலியல்படி அமெரிக்கப் பகுதிகளில் காணப்படும் மரங்கத்திகளுடன் தொடர்புடையதாகவே உள்ளது. 

## பரவல்
உலகில் கிழக்கு ஸ்பெயின், ஐரோப்பா முலுவதிலும், மேலும் ஐக்கிய இராச்சியம் மற்றும் ஸ்காண்டினேவியா போன்ற நாடுகளில் காணப்படுகிறன. இப்பறவையின் பூர்வீகம் ஆசியாப் பகுதிகளில் அமைந்துள்ள கொரியா, ஜப்பான், சீனா, மத்திய கிழக்கு நாடுகள், மற்றும் கசக்கஸ்தான் போன்ற நாடுகள் ஆகும்.  இந்தியாவில் தமிழ் நாடு மாநிலத்தில் அமைந்துள்ள மேற்குத் தொடர்ச்சி மலைத்தொடரின் ஆனை மலைக் காடுகளிலும் இவை காணப்படுகின்றன. உலகின் தெற்குப் பகுதியாக போர்சுகல், ஸ்பெயின், மற்றும் இத்தாலி போன்ற நாடுகளிலும் காணப்பட்டுள்ளதாகப் பதிவு செய்யப்பட்டுள்ளது. படுகின்றன. 

## விளக்கம்

இப்பறவையின் நீளம் 45 முதல்  55 செமீற்றர்கள் சாதரண நிலையிலும் சிறகு விரிந்த நிலையில் 64 முதல் 84 செ. மீற்ரர்கள் கொண்டதாகவும் உள்ளது.  இப்பறவையின் குஞ்சுகளில் உடல் எடை சாதரணமாக 250 கிராம் முதல் 400 கிராம் வரை உள்ளது. இவை தென் அமெரிக்கவில் காணப்படும் மேகலினிக் மரங்கொத்தியைப் (Magellanic woodpecker) போன்ற தோற்றத்தில் ஒத்து காணப்படுகிறது. மேலும் பிலிடெட் மரங்கொத்திக்கும் (Pileated woodpecker) வெள்ளை வயிற்று மரங்கொத்தி (White-bellied woodpecker) தொடர்புடையதாக உள்ளது. இதன் தோகை கரியன் காகம் போன்று உடல் முழுவதிலும் கருப்பு நிறத்துடன் மூடிக்கொண்டுள்ளது.

## வாழ்விடம்
கருப்பு மரங்கொத்தி வகைகள் அடிகமாக முதிர்ந்த வனப்பகுதி, ஊசியிலை வெப்பமண்டலக் காடுகள்,  துணை வெப்பமண்டலக் காடுகள், மற்றும் தைகா காடுகளையே தேர்வு செய்கின்றன. மேலும் இவை மலைப்பாங்கான மற்றும் தாழ்நில காடுகள் போன்ற பகுதிகளிலும் கானப்படுகின்றன. மனிதர்கள் வசிப்பிடங்களிலும் வாழ்ந்தாலும் இவை 100 மீ முதல் 2400 மீற்றர்கள் உயரம் கொண்ட பகுதியில் வாழுகின்றன. 

## இயல்புன்மை
இதன் முக்கிய உணவாக காய்ந்த மரப்பட்டைகளின் ஊடால் வசிக்கும் கார்பெண்டர் எறும்புகள் (Carpenter ant) மற்றும் மரப் பூச்சிகளைப் பிடித்து உட்கொள்கின்றன. 

## வாழ்வு நிலை

## குறிப்புகள்

## ஆதார நூற்பட்டியல்

* Gorman, Gerard (2004): Woodpeckers of Europe: A Study of the European Picidae. Bruce Coleman, UK. .
* Gorman, Gerard (2011): The Black Woodpecker: A monograph on Dryocopus martius. Lynx Edicions, Barcelona. .

பகுப்பு:மரங்கொத்திகள்
பகுப்பு:ஐரோவாசியப் பறவைகள்
தேசிய தொழிலாளர்கள் பாதுகாப்பு நாள்

**தேசிய தொழிலாளர்கள் பாதுகாப்பு தினம்** என்ற பெயரில் இந்தியாவில் தொழிலாளர்கள் பாதுகாப்பு தினம் மார்ச் 4ஆம் தேதி அனுசரிக்கப்படுகிறது. தேசிய அளவிலான பாதுகாப்புக்குழு அமைப்பு 1966இல் தொழிலாளர் நல அமைச்சகத்தால் நிறுவப்பட்டது.

பிறகு 1971ஆம் ஆண்டு மார்ச் 4ஆம் தேதி தேசிய பாதுகாப்பு கவுன்சில் உருவாக்கப்பட்டது. மும்பையை தலைமையகமாகக் கொண்டு அனைத்து மாநிலத்திலும் இதன் பிரிவுகள் செயல்படுகின்றன. 

தொழிலாளர்கள் விபத்துகளின்றி பணிபுரிந்திடவும், பாதுகாப்பு உணர்வுடனும், உடல்நலன் மற்றும் சுற்றுச்சூழல் பாதிக்காத வகையில் பணி செய்திட வேண்டும் என்ற விழிப்புணர்வை ஏற்படுத்தவே அனைத்து தொழிற்சாலைகளிலும் இத்தினம் கொண்டாடப்படுகிறது.
## மேற்கோள்கள்

பகுப்பு:மார்ச் சிறப்பு நாட்கள்
பகுப்பு:இந்தியாவின் சிறப்பு நாட்கள்
உலகக் காட்டுயிர் நாள்

**உலகக் காட்டுயிர் நாள்** *(World Wildlife Day)* அருகிவரும் காட்டு விலங்குகள் மற்றும், தாவரயினங்கள் பற்றிய விழிப்புணர்வு ஏற்படுத்தும் நோக்கமாக, ஒவ்வொரு ஆண்டும், மார்ச் 3 இல் உலகம் முழுவதும் அனுசரிக்கப்படுகிறது. 2013, டிசம்பர் 20 அன்று, ஐக்கிய நாடுகள் பொதுச் சபையின் (*UNGA*) 68 ஆவது அமர்வில் “காட்டு விலங்குகள், மற்றும் தாவரங்கள் அருகிவரும் உயிரினங்களின் சர்வதேச வர்த்தக சாசனம்” (*CITES*) மூலம் இந்நாளை உலகக் காட்டுயிர் நாளாக தாய்லாந்தினால் முன்மொழியப்பட்டு ஏற்றுக் கொள்ளப்பட்டது.

இம்முயற்சியில் சர்வதேச கவனத்தை ஈர்க்கும் பொருட்டு திரைப்பட விழா, விழிப்புணர்வு கருதரங்கங்களை ஐ. நா நடத்திவருகிறது.

## ஐ.நா பொதுச் சபை தீர்மானம்
ஐ. நா தனது தீர்மானத்தில், பொதுச் சபை வனவிலங்குகளின் உள்ளார்ந்த மதிப்பையும், நிலையான வளர்ச்சிக்கும் மனித நலனுக்கும் அது வழங்கும் சுற்றுச்சூழல், மரபியல், சமூக, பொருளாதார, அறிவியல், கல்வி, கலாச்சார, பொழுதுபோக்கு மற்றும் அழகியல் உள்ளிட்ட பல்வேறு பங்களிப்புகளையும் மீண்டும் உறுதிப்படுத்தியது.

பொதுச் சபை, 2013 ஆம் ஆண்டு மார்ச் 3 முதல் 14 வரை பாங்காக்கில் நடைபெற்ற அழிந்துவரும் காட்டு விலங்குகள் மற்றும் தாவரங்களின் சர்வதேச வர்த்தகம் குறித்த மாநாடு (CITES) உறுப்பு நாடுகளின் மாநாட்டின் 16 வது கூட்டத்தின் முடிவுகளைக் கவனத்தில் எடுத்துக்கொண்டது; குறிப்பாக, உலகின் காட்டு விலங்குகள் மற்றும் தாவரங்களைக் கொண்டாடுவதற்கும், அவை குறித்த விழிப்புணர்வை ஏற்படுத்துவதற்கும் மார்ச் 3 ஆம் தேதியை உலக வனவிலங்கு தினமாக அறிவிக்கும் தீர்மானம் உறுதி செய்தல். 16.1-ஐக் கவனத்தில் கொண்டது. மேலும், சர்வதேச வர்த்தகம் உயிரினங்களின் இருப்பிற்கு அச்சுறுத்தலாக அமையாமல் இருப்பதை உறுதி செய்வதில் CITES அமைப்பின் முக்கியப் பங்கையும் அது அங்கீகரித்தது.

பொதுச் சபை, ஐக்கிய நாடுகள் அமைப்பின் தொடர்புடைய நிறுவனங்களுடன் இணைந்து, உலக வனவிலங்கு தினத்தை நடைமுறைப்படுத்துவதற்கு உதவுமாறு CITES செயலகத்தைக் கேட்டுக்கொண்டது.

## கருப்பொருள்
* 2025: "வனவிலங்கு பாதுகாப்பு நிதி: மக்களிலும் கிரகத்திலும் முதலீடு செய்தல்"

* 2024: "மக்களையும் பூமியையும் இணைத்தல்"

* 2023: "வனவிலங்கு பாதுகாப்புக்கான கூட்டாண்மைகள்"

* 2022: "சூழல் அமைப்பை மீட்டெடுப்பதற்காக முக்கிய உயிரினங்களை மீட்டெடுத்தல்"

* 2021: "காடுகளும் வாழ்வாதாரங்களும்: மக்களையும் புவியையும் நிலைநிறுத்துதல்"

* 2020: "பூமியில் உள்ள அனைத்து உயிர்களையும் நிலைநிறுத்துதல்"

* 2019: "நீருக்கு அடியில் உள்ள வாழ்க்கை: மக்களுக்கும் பூமிக்கும்"

* 2018: "பெரும் பூனைகள்: அச்சுறுத்தலில் இரைக்கொல்லிகள்"

* 2017: "இளம் குரல்களைக் கேளுங்கள்".

* 2016: "காட்டுயிர்களின் எதிர்காலம் நம் கைகளில் உள்ளது."

* 2015: "காட்டுயிர் குற்றங்கள் தீவிரமானவை, வனவிலங்கு குற்றங்கள் குறித்து நாம் தீவிரமாகச் செயல்படுவோம்."

## இவற்றையும் காண்க
* உலக விலங்கு நாள்

## சான்றுகள்

பகுப்பு:மார்ச் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
பகுப்பு:காட்டுயிர்
தமிழமுதன்

**கவிஞர் தமிழமுதன்** ஒரு தமிழகக் கவிஞர் ஆவார். தமிழ்நாடு திரைப்படப் பாடலசிரியர்கள்  சங்கத்தைத் தொடங்கி அதன் தலைவராக செயல்பட்டு வருகிறார்.

## வாழ்க்கைக் குறிப்பு
தமிழமுதன் விழுப்புரம் மாவட்டம், விக்கிரவாண்டி சாத்தனூரை பூர்வீகமாகக் கொண்டவர். இவரின் பெற்றோர் த. ஜெயராமன், ஜெயலட்சுமி.இவரது இயற்பெயர் தணிகாசலம். இவர் சென்னையில் சாமராவ் துவக்கப்பள்ளி மற்றும் இந்து மேல்நிலைப் பள்ளிகளில் கல்வி பயின்றவர்.  ஓவியர்  ஆக வேண்டும் என்பதே இவரது துவக்கக் கால விருப்பமாக இருந்தது. கவிதைகள் எழுதி பள்ளியில் பரிசுகள் வாங்கியதால், அதிலேயே தொடர்ந்து  இயங்க ஆரம்பித்தார். இவர் கவிஞர் ஈரோடு தமிழன்பன் மீதுள்ள பற்றின் காரணமாக தமிழமுதன் என்று பெயர் மாற்றிக் கொண்டார்.

## கவிதைகள்
இவரது முதல் கவிதை  பாக்யா சித்திரைச்  சிறப்பிதழில் வெளியானது. கண்ணதாசன் பதிப்பகம், கவிதை உறவு, உரத்த சிந்தனை இணைந்து நடத்திய கவிதைப்போட்டியில், ‘மதக்கலவர களத்தில்/  செருப்புகள் மட்டும்/ ஒன்றாகக் கிடந்தன/ மனிதர்கள் பிரிந்து பி...ரி...ந்து’ என்ற கவிதைக்கு முதல் பரிசு மட்டுமல்லாமல், ‘வைரவரிக் கவிஞர்’ என்று  காந்தி கண்ணதாசன் அளித்த  விருதும் கிடைத்தது. *அரைக்கம்பத்தில்* என்ற  முதல் புதுக்கவிதை நூலுக்கு  ஸ்டேட்பேங்ஆப்இந்தியா ‘சிறந்த புதுக்கவிதை நூல்’ என்ற முதல் பரிசு பெற்றிருக்கிறார்.

## எழுதிய கவிதை நூல்கள்
# அரைக்கம்பத்தில்
# புன்னகைப்பிரதேசம்
# அறிவுச் சூர்யன் அண்ணல் அம்பேத்கர் (முதன் முதலில் புதுக்கவிதையில் எழுதப்பட்ட அம்பேத்கர் வரலாற்றுக் காவியம்)
# நீர் மத்தாப்பு (ஹைகூ கவிதைகள்)
# எந்த முகத்தோடு வருவாய்
# ஐந்துணையாவது
# மௌன அம்புகள்
# இசைக் குறிப்புகள் 50
# அழகின் புத்தகம் 
# அணிகலன் 40
# நெருக்கடி நேரத்தில் கலைஞரோடு (தொகுப்பாசிரியர்)
# இன்னும் சொல்ல வேண்டும் (மரபுக்கவிதை)

## திரைப்பட பாடலாசிரியராக
* எழில்  இயக்கிய ‘அமுதே’ படத்தில் அனைத்துப் பாடல்களும்
1.அன்பே அது ஒரு காலம்
  உன்னிமேனன்
2.வளையல் காடு 
  கார்த்திக்,மால்குடி சுபா
3.என்ன என்ன நான் 
  சொர்ணலதா
4.மதுர ஜில்லா
  மாணிக்கவிநாயகம்,பிரியா
5.போட்டுத்தள்ளுடா
  கிருஷ்ணராஜ்

* கலக்குற சந்துரு படத்தில் அனைத்துப் பாடல்களும்

1.சொல்லவா நான்
2.ஈச்சம்பாயி

* கொஞ்சம் சிரிப்பு கொஞ்சம் கோபம் படத்தில் மூன்று 
பாடல்கள்
1.முதல்முறை 
  கார்த்திக்
2.வளைவுகளாலே
  அனிதா 
3.கோகிலம்மா 
  சுர்முகி

*அரூபம் 
* மாயாண்டி குடும்பத்தார்
களவாணியே களவாணியே
மதுமிதா, ரஞ்சித்

* கோரிப்பாளையம்
* மிளகா
* நேற்று இன்று நாளை
* கரிசல்பட்டியும் காந்திநகரும்
* 50 - க்கும் மைற்பட்ட மொழி மாற்றுப் படங்கள்
* 300-க்கும் மேற்பட்ட பாடல்கள்
* 200 -க்கும் மேற்பட்ட தனிப்பாடல்கள்

## விருதுகள்
"ஈரோடு தமிழன்பன் 80 விருது"

கண்ணதாசன் பதிப்பகம்,கவிதை உறவு, உரத்த சிந்தனை, இணைந்து எழுத்தாளர் விக்கிரமன், கவியரசர் இளந்தேவன், காந்தி கண்ணதாசன் ஆகியோரால் வழங்கிய "வைரவரிக் கவிஞர் விருது"

பண்ணைத்தமிழ்ச் சங்கம் உவமைக்கவிஞர் சுரதா அவர்களால் வழங்கிய "பாவேந்தர் பட்டயம்"

அஜந்தா பைன் ஆர்ட்ஸ் வழங்கிய ஔவை நடராஜன் அவர்களால் வழங்கிய "கவியரசு கண்ணதாசன் விருது"

அஜந்தா பைன் ஆர்ட்ஸ் வழங்கிய "மக்கள் திலகம் எம்ஜிஆர் விருது"

உலகத் தமிழ்ச் சங்கம், உலகத் தமிழாராய்ச்சி நிறுவனம் இணைந்து நடத்திய உலகத் தமிழிசை மாநாட்டில் குன்றக்குடி பொன்னம்பல அடிகளார் அவர்களால் வழங்கிய "தமிழிசைத் தூதூவர் விருது"

கவிதை உறவு,வி.ஜி.பி உலகத் தமிழ்ச் சங்கம் இணைந்து வழங்கிய கலைஞர் நூற்றாண்டின் "கலைஞர் விருது"

## மேற்கோள்கள்

பகுப்பு:தமிழ்க் கவிஞர்கள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:விழுப்புரம் மாவட்ட மக்கள்
பகுப்பு:தமிழ் பாடலாசிரியர்கள்
பகுப்பு:தமிழகக் கவிஞர்கள்
கோவை ஆர் எச் - 1

**கோவை கலப்பின நெல் - 1** (*CORH 1*) அல்லது **எம். ஜி. ஆர் கோ ஆர் எச் 1** (*M. G. R CORH 1*) என அடையாளப் படுத்தப்பட்ட இது; வீரியம் மிகுந்த ஒட்டு நெல் வகையாகும். ஐ. ஆர். 62829 ஏ (*IR62829 A*) என்ற ஆண் மலட்டுத்தன்மை கொண்ட பெண் இரகத்தையும், ஐ. ஆர். 10198-66-2 (*IR10198-66-2 R*) என்ற ஆண் இரகத்தையும் இயற்கை முறையில் ஒட்ட சேர்த்து கிடைக்கப்பெறும் முதல் சந்ததி நெல் வகையான இது, ஒரு முறை பயிர் செய்த வீரிய ஒட்டு நெல்லிருந்து மறுபடியும் விதை எடுத்து விதைப்புக்குப் பயன்படுத்த முடியாதென்பது குறிப்பிடத்தக்கது.

## சாகுபடி
ஒரு எக்டேருக்கு சுமார் 6000 கிலோ வரை மகசூலாக கிடைக்கக்கூடிய கோ ஆர் எச் 1, 110 - 115 நாட்களில் அறுவடைக்கு தயாராகும் குறுகியகால நெல் வகையாகும். நடுத்தர சன்ன இரக தானிய அமைப்புடைய இதன் நெற்பயிர் நடுத்தர குட்டைப்பயிராகும்.

## சிறப்பு
தமிழ்நாடு வேளாண்மைப் பல்கலைக்கழகத்தால் 1994 ஆம் ஆண்டு கண்டறிந்து வெளியிடப்பட்ட, வெண்ணிற அரிசியை வழங்கும் இந்த நெற்பயிர், இலை உறை கருகல், பழுப்பு இலை புள்ளி நோய், புகையான், பச்சை தத்துப்பூச்சி, துங்ரோ நச்சுநிரல் போன்றவைகளை எதிர்க்கும் திறன் கொண்டது.

## சுருக்கம்
75 செண்டிமீட்டர் உயரம் வரை வளரக்கூடிய இந்நெல் இரகம்,  25 x 10 செண்டிமீட்டர்என்ற பரந்த இடைவெளியில் அதிக பக்கக் கிளைகளை உருவாக்குகிறது. ஒரு நெற்கதிரில் சராசரியாக 150 தானியங்கள் வரை விளையக்கூடிய  இதன் தானியமணிகள் எடை, 1000 மணிகள்  20 கிராம் ஆகும். இது ஐ. ஆர். 50 இரகத்தை விட ஒரு எக்டேருக்கு ஒரு டன்னுக்கும்  அதிக மகசூலைத் தருகிறது. இதன் தானியம் நடுத்தர மெல்லியதாகவும், வைக்கோல் நிறத்திலும், உள்ளே வெள்ளை அரிசியுடனும் இருக்கும் இது, தமிழ்நாட்டில் மே - சூன் மற்றும் திசம்பர் - சனவரி ஆகிய மாதங்களில் விதைப்பதற்கு மிகவும் ஏற்றது.

## இவற்றையும் காண்க
* கோவை ஆர் எச் - 2
* கோவை ஆர் எச் - 3
* கோவை ஆர் எச் - 4

## புற இணைப்புகள்
*  கோ ஆர் எச் - 1 நெல் விளைச்சல்
* தமிழ்நாட்டின் நெல் இரகங்கள்
* CORH-1 நெல் ரகம் பற்றிய குறிப்புகள் - உழவனில் ஒருவன் - வளையொலி

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பகுப்பு:இந்தியாவில் வேளாண்மை
அகில உலக தமிழர் பூப்பந்தாட்ட பேரவை

**அகில உலக தமிழர் பூப்பந்தாட்ட பேரவை** (ஆங்கிலம்: World Tamil Badminton Federation) என்பது உலக தமிழர்களுக்கு ஆன சர்வதேச பூப்பந்து விளையாட்டை கட்டுப்படுத்தும் அமைப்பு ஆகும். இது ஆண்டு தோறும் சர்வதேச போட்டியை நடாத்துகின்றது. முதலாவது போட்டி சுவிசர்லாந்தில் நடைபெற்றது. 

## போட்டி வெற்றியாளர்கள்

### ஆண்கள் ஒற்றையர் ஓபன் பிரிவு

## மேற்கோள்கள்

பகுப்பு:விளையாட்டு அமைப்புகள்
மனு பிரகாஷ்

**மனு பிரகாஷ்**, இசுட்டான்போர்டு பல்கலைக்கழகத்தின் உயிரிப்பொறியியல் துறை பேராசிரியராகப் பணி புரியும், விஞ்ஞானி ஆவார். மீரட் நகரில் பிறந்து வளர்ந்த இவர், 2002-ல் கான்பூர் ஐஐடியில், கணினி அறிவியலில் இளநிலை தொழில்நுட்பப் பட்டம் பெற்றார். இதன்பின், மாசாச்சூசெட்சு தொழில்நுட்பக் கழகத்தில், ஊடகக் கலை மற்றும் அறிவியலில், 2008-ல் முனைவர் பட்டம் பெற்றார். இவர் மடிப்புநோக்கி மற்றும் காகித மையவிலக்கிக்காக நன்கு அறியப்பட்டவர். இவரும் இவரது குழுவும், இசுட்டான்போர்டு பல்கலைக்கழகத்தில், நீர்த்துளி அடிப்படையிலான கணினி ஆராய்ச்சியிலும் ஈடுபட்டு வருகின்றனர். உலக மக்களிடையே மருத்துவம்,கணிப்பிடுதல் மற்றும் நுண் நோக்கியியல் ஆகியவற்றைக் கொண்டு சேர்க்கும் விதமான, சிக்கனமான புதுமைகள் மையப்படுத்தி இவரது வேலைபாடுகள் இருக்கிறது.
2016 ஆம் ஆண்டில் மெக்கார்தர் அறக்கட்டளை மதிப்புறு நபர் என்ற
சிறப்பு இவருக்குக் கிடைத்தது.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்கக் கண்டுபிடிப்பாளர்கள்
பகுப்பு:இந்திய தொழில்நுட்பக் கழகத்தின் முன்னாள் மாணவர்கள்
எல் கிரேக்கோ

**எல் கிரேக்கோ** என அழைக்கப்பட்ட **டொமினிகோஸ் தியோடோகோபாலஸ்** (1541-7 April 1614) என்பவர் எசுப்பானிய  மறுமலர்ச்சிக் காலத்தில் வாழ்ந்த ஓவியர், சிற்பி மற்றும் கட்டிட ஆவார். தனது படைப்புகளில் முழு கிரேக்க பெயரின் கையொப்பம் இட்டதால், இவரை எல் கிரேக்கோ என அழைத்தனர்.

கிரெட்டே எனும் இடத்தில் பிறந்தார் எல் கிரேக்கோ. கிரெட்டே அப்பொழுது வெனீஸ் அரசாட்சியில் இருந்தது மற்றும் பய்சான்டைன் யுகத்திற்கு பிந்தைய காலத்தின் கலை மையமாக திகழ்ந்தது. அந்த கலையில் கற்று தெரிந்தபின், தனது 26வது வயதில் வெனீஸ் நகரிற்கு பயணப்பட்டார் எல் கிரேக்கோ. 1570ஆம் ஆண்டில் ரோம் நகரிற்கு சென்ற இவர், அங்கே ஓர் பயிலரங்கு திறந்து பல படைப்புகளை செய்து முடித்தார். 1577ஆம் ஆண்டில் எசுப்பானிய நாட்டில் உள்ள டோலெடோ எனும் இடத்திற்கு புலம்பெயர்ந்த எல் கிரேக்கோ, இறக்கும் வரை அங்கேயே இருந்து பல படைப்புகளை செய்தார். டோலெடோ நகரில் தான் இவருக்கு பெரும் வாய்ப்புகள் கிட்டின மற்றும் தனது புகழ்பெற்ற ஓவியங்களை வரைந்தார்.

## மேற்கோள்கள்

## வெளி இணைப்புகள்

* El Greco&nbsp;– Biography, Style and Artworks
* El Greco&nbsp;– The Complete Works at the El Greco Foundation
* El Greco's Gallery
* Tour: El Greco (Spanish, 1541–1614) at the வாசிங்டன் தேசிய கலைக்காட்சியகம்
* Greek painters (El Greco) at ColourLex

பகுப்பு:1541 பிறப்புகள்
பகுப்பு:1614 இறப்புகள்
பகுப்பு:எசுப்பானிய ஓவியர்கள்
தனி அலுவலர்

**தனி அலுவலர்** (Special Officer),  உள்ளாட்சி மன்றங்கள் மற்றும் கூட்டுறவு நிறுவனங்களின் நிர்வாகத்தை, மக்களால் தேர்ந்தேடுக்கப்பட்ட பிரதிநிதிகள் அல்லது கூட்டுறவு சங்க உறுப்பினர்களால் தேர்தேடுக்கப்பட்ட பிரதிநிதிகளால் மேற்கொள்ள இயலாத காலங்களில், உள்ளாட்சிகள் மற்றும் கூட்டுறவு  கூட்டுறவு நிறுவனங்களின்  நிர்வாகத்தை வழிநடத்த தமிழ்நாடு அரசுச் சட்டங்களின் மூலம் நியமிக்கப்படும் அரசு அலுவலர் ஆவார்.  

## கூட்டுறவு நிறுவனங்களில்
கூட்டுறவு நிறுவனங்களை நிர்வகிக்க உறுப்பினர்களால் தேர்ந்தெடுக்கப்பட்ட நிர்வாகக் குழு இல்லாத பொழுது, தமிழ்நாடு கூட்டுறவு சங்கங்களின் சட்டம், ஆண்டு 1983  மற்றும் விதிகளின் படி, தமிழ்நாடு அரசு கூட்டுறவு சங்கங்களின் நிர்வாகத்தை மேற்கொள்வதற்கு தனி அலுவலர் என்ற பதவியில்  கூட்டுறவுத் துறை அதிகாரிகள் நியமிக்கப்படுகிறார்கள்.

## பதவிக்காலம்
உள்ளாட்சி மன்றங்களின் பிரதிநிதிகள் தேர்தல் மூலம் மக்களால் தேர்ந்தேடுக்கப்படும் வரையிலும்;  கூட்டுறவு சங்கங்களில் உறுப்பினர்களால் தேர்ந்தெடுக்கப்படும் நிர்வாகக் குழு அமையும் வரையும், தமிழ்நாடு அரசு நியமித்த இத்தனி அலுவலர்களின் பதவிக்காலம் ஆறு மாதங்களுக்கு ஒரு முறை அரசாணைகளின் மூலம் நீட்டிக்கப்படும். 

## மேற்கோள்கள்


## வெளி இணைப்புகள்
*Appointment of Specital Officers to Town Panchayats
*Appointment of Specital Officers to City Municipal Corporations
*Appointment of Specital Officers to Municipalities
* Ordinances for appointing special officers for local bodies notified
* TN government told to appoint special officers for local bodies until election gets over

பகுப்பு:தமிழ்நாடு உள்ளாட்சி அமைப்புகள்
பகுப்பு:கூட்டுறவு
வேமாண்டம்பாளையம் சரவணவிநாயகர்வள்ளேஸ்வரர் கோயில்

**சரவணவிநாயகர்வள்ளேஸ்வரர் கோயில்** தமிழ்நாட்டில் ஈரோடு மாவட்டம், வேமாண்டம்பாளையம் என்னும் ஊரில் அமைந்துள்ள சிவன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் வல்லேஸ்வரர் சன்னதியும், முருகன், விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.

## மேற்கோள்கள்

பகுப்பு:ஈரோடு மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
கெட்டிச்செவியூர் மாரியம்மன் கோயில்

**மாரியம்மன் கோயில்** என்பது தமிழ்நாட்டில் ஈரோடு மாவட்டம், கெட்டிச்செவியூர் என்னும் ஊரில் அமைந்துள்ள ஓர் அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.

## மேற்கோள்கள்

பகுப்பு:ஈரோடு மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பகுப்பு:தமிழ்நாட்டிலுள்ள மாரியம்மன் கோயில்கள்
சேப் ஆப் யூ

"**சேப் ஆப் யூ **" என்பது எட் சீரன் என்னும் ஆங்கில பாடகர் மற்றும் பாடலாசிரியரால் பாடப்பட்ட பாடல் ஆகும். இது சனவரி 6, 2017 ஆம் ஆண்டு டிஜிட்டல் பதிவிறக்கம் வாயிலாக வெளியிடப்பட்டது. மேலும் இது *÷* என்னும் ஆல்பத்தின் ஒரு பாடல் ஆகும். 

## பின்னணி
இந்த பாடலின் 6 நொடியுள்ள  சிறு விளம்பரம்  சனவரி 4 2017 அன்று எட் சீரன் வெளியிட்டார். அதில் பாடலின் முதல் வரி மட்டும் இடம்பெற்றிருந்தது.  பின்னர் 6 சனவரி 2017, பிபிசி ரேடியோ 1 -க்கு அளித்த பேட்டியில் தான் இந்த பாடலை ரிஹான்னாவை மனதில் வைத்தே எழுதியதாக தெரிவித்தார். 

## மேற்கோள்கள்

பகுப்பு:பாடல்கள்
ஏட்டுப்பெறுமதி

கணக்கியலில் **ஏட்டுப்பெறுமதி** (*book value*) என்பது சொத்துப் பெறுமதியாகும். ஐந்தொகையின்படி கணக்கு மிச்சமாகும். 

ஒரு நிறுவனத்தின் மொத்தச் சொத்து மதிப்பிலிருந்து அதன் கடன்களைக் கழித்தால் கிடக்கும் மதிப்புதான் புத்தக மதிப்பு. சுருக்கமாக, ஒரு நிறுவனத்தை விற்றால் என்ன தொகை கிடைக்குமோ அதுதான் அந்த நிறுவனத்தின் புத்தக மதிப்பு ஆகும்.

## இவற்றையும் பார்க்க
*சந்தை விலைப்படுத்துதல்

## மேற்கோள்கள்

பகுப்பு:கணக்கியல்
மின்னேரியா தேசிய வனம்

**மின்னேரியா தேசிய வனம்** (*Minneriya National Park*) என்பது வடமத்திய மாகாணத்தில் உள்ள ஒரு தேசிய பூங்காவாகும். இப்பகுதி தேசிய வனமாக 12 ஆகத்து 1997 அன்று அறிவிக்கப்பட்டது. இதற்கு முன் இது வனவிலங்குகள் காப்பகம்என 1938 இல் அறிவிக்கப்பட்டிருந்தது. இங்குள்ள மின்னேரியாக்குளத்தின் வடிநிலம், சூழலில் காணப்படும் வனவிலங்குகள் என்பவற்றை பாதுகாப்பதற்கான அப்பிரதேசம் தேசிய வனமாக அறிவிக்கப்பட்டது. யானைகள் வரட்சியான காலத்தில் இங்கு உணவை உட்கொள்கின்றன.

## இவற்றையும் பார்க்க
*இலங்கையின் பாதுகாக்கப்படும் பிரதேசங்கள்

## உசாத்துணை

## வெளி இணைப்புகள்

பகுப்பு:இலங்கையின் தேசியப் பூங்காக்கள்
சுண்டிக்குளம் தேசிய வனம்

**சுண்டிக்குளம் தேசிய வனம்** (*Chundikkulam National Park*) வட இலங்கையில் அமைந்துள்ள ஒரு தேசிய பூங்கா ஆகும். இது கிளிநொச்சியின் வடகிழக்கில் ஏறக்குறைய  தூரத்தில் அமைந்துள்ளது.

சுண்டிக்குளம் கடல் நீரேரியும் அதனைச் சுற்றிலும் காணப்ட்ட இடங்களும் பறவை வனவிலங்குகள் காப்பகம் என 25 பெப்ருவரி 1938 அன்று *Fauna and Flora Protection Ordinance (No. 2) of 1937* சட்டத்தின் கீழ் அறிவிக்கப்பட்டது.

மே 2015 இல் அரசாங்கம் சுண்டிக்குளத்துடன், ஆதாம் பாலம், நெடுந்தீவு, மடு வீதி ஆகியவற்றை தேசிய வனங்களாக்கவிருப்பதாக அறிவித்தது. சுண்டிக்குளம் வனவிலங்குகள் காப்பகம் தேசிய வனமாக 22 சூன் 2015 அன்று அதன்  பரப்புடன் அறிவிக்கப்பட்டது.

## உசாத்துணை

பகுப்பு:இலங்கையின் தேசியப் பூங்காக்கள்
பகுப்பு:கிளிநொச்சி மாவட்டம்
மடு வீதி தேசிய வனம்

**மடு வீதி தேசிய வனம்** (*Madhu Road National Park*) என்பது வட இலங்கையில் அமைந்துள்ள ஒரு தேசிய பூங்கா ஆகும். இது மன்னார் கிழக்கில் கிட்டத்தட்ட  தூரத்தில் அமைந்துள்ளது.

மடு வீதிப் பகுதி வனவிலங்குகள் காப்பகம் என 28 சூன் 1968 அன்று *Fauna and Flora Protection Ordinance (No. 2) of 1937* சட்டத்தின் கீழ் வரையறுக்கப்பட்டது. வனவிலங்குகள் காப்பகம்   பகுதியைக் கொண்டது. ஈழப் போர் முடிவுற்றதும் அரசாங்கம் பல வட மாகாண வனவிலங்குகள் காப்பகங்களை தேசிய வனமாக மாற்றும் திட்டத்தை வெளியிட்டது.

## உசாத்துணை

பகுப்பு:இலங்கையின் தேசியப் பூங்காக்கள்
டிஜெம்பே

**டிஜெம்பே** (*Djembe*) என்பது மேற்கு ஆப்பிரிக்க நாடுகளில் பயன்படுத்தப்படும் தோலால் செய்யப்பட்ட இசைக் கருவி ஆகும். மாலியில் வாழும் பம்பாரா மக்கள் வெறும் கையால் இசைக்கும் கருவியாகும். இதன் ஒரு பகுதியில் ஆட்டின் தோல் கொண்டு போர்த்தப்பட்டு நீளமான கயிற்றால் இழுத்துக்கட்டப்பட்டிருக்கும். இதற்காகப் பயன்படுத்தப்படும் மரமானது *லென்கே* என்ற மரத்திலிருந்து எடுக்கப்படுகிறது. பம்பாரா மொழியில் *டிஜெ* என்றால் ஒன்றுகூடல் என்றும் *ம்பெ* என்றால் சமாதனம் என்று பொருள் கொள்ளப்படுகிறது.  இதன் எடை 5 கிலோவிலிருந்து 13 கிலோ வரை உள்ளது. மாண்டின்கா மக்கள் இன மக்கள் இக்கருவியை தனித்துவமான இசையை இதன் மூலம் வரச்செய்து அனைவரையும் கவருகிறார்கள்.

## வரலாறு
ஒரு வேடன் காட்டில் சிம்பன்சி ஒன்று அதன் குட்டி இறந்ததால் அதன் சோகம் தீர்க்க தன் வயிற்றில் தனது இரண்டு கைகளாலும் அடித்துக்கொண்டு கண்ணீர் விட்டதையும், பின்னர் சமாதானம் அடைந்ததையும் கண்டான். இதனைக்கண்ட வேடன் இந்த வாத்தியத்தைத் தயார் செய்ததாக செவிவழிச் செய்தி உள்ளது. 

## மேற்கோள்கள்

## மேலும் படிக்க
* 

## வெளி இணைப்புகள்

* Djembefola drum and dance community  International community of djembe enthusiasts
* WAP-Pages Extensive collection of Malinke rhythm notation
* Djembe Music Academic research, publications, and audio and video samples of djembe music, by Rainer Polak

பகுப்பு:தாள இசைக்கருவிகள்
பகுப்பு:தோற் கருவிகள்
பகுப்பு:ஆப்பிரிக்கப் பண்பாடு
நயம்பாடி பூசாத்தம்மன் பிடாரி கோயில்

**பூசாத்தம்மன் பிடாரி கோயில்** தமிழ்நாட்டில் திருவண்ணாமலை மாவட்டம், நயம்பாடி என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் பிள்ளையார், பூசாத்தம்மன் பிடாரி முத்தாலம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் பொங்கல் முக்கிய திருவிழாவாக நடைபெறுகிறது.

## மேற்கோள்கள்

பகுப்பு:திருவண்ணாமலை மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
நிக்கொலாய் கர்தசோவ்

**நிக்கொலாய் செமனோவிச் கர்தசோவ்** (*Nikolai Semenovich Kardashev*, , ஏப்ரல் 25, 1932 – 3 ஆகத்து 2019) சோவியத் ஒன்றிய, உருசிய வானியலாளர் ஆவார். இவர் இயற்பியலிலும் கணிதவியலிலும் முனைவர் பட்டம் பெற்றுள்ளார். இவர் மாஸ்கோவில் உள்ள உருசிய அறிவியல் கல்விக்கழக, பி. என். இலெபெதோவ் இயற்பியல் நிறுவனத்தின் உருசிய விண்வெளி மையத்தில் இணை இயக்குநராக இருந்தார்.

இவர் 1955 இல் மாஸ்கோ அரசு பல்கலைக்கழகத்தில் பட்டம் பெற்றார். பின்னர் [சுட்டெர்ன்பர்கு வானியல் நிறுவனத்தில் கல்வியைத் தொடர்ந்தார்.  இவர் அயோசிப் சாமுயிலோவிச் சுக்கிலோவ்சுகியின் கீழ் பயின்று 1960 இல் முனைவர் பட்டம் பெற்றார்.

இவர் 1963 இல் [குவாசார் சிடிஏ-102 ஐ ஆய்வு செய்தார். இவர் தான் சோவியத் ஒன்றியத்தில் முதன்முதலில்  புவிக்கப்பாலான அறிதிறன் (சேதி)  (SETI) ஆய்வில் ஈடுபட்டார்.  இவர் தன் ஆய்வில் சில பால்வெளி நாகரிகங்கள் நம்மைவிட பல பில்லியன் ஆண்டு காலம் முந்தியவை என்ற முடிவுக்கு வந்தார்,அத்தகைய நாகரிகங்களைத் தரம்பிரிக்கும் கர்தழ்சேவ் அளவுகோலை உருவாக்கினார். ஆற்ரல் நுகர்வைப் பொறுத்து மூன்று மட்டங்களாக அந்நாகரிகங்களைப் பகுத்தார்:  அதில் வகை ஒன்று, புவிபோன்ற ஏறத்தாழ, 4 எர்க்/செக் (4 × 1012 வாட்) அளவுக்கு  ஆற்றல் நுகர்வுள்ள தொழில்நுட்ப வளர்ச்சி கொண்ட கோள்வாழ்க்கை நாகரிகம் ஆகும். அதில் வகை இரண்டு, தன் சூரிய ஆற்றலைப் பதப்படுத்தும் அளவுக்கு திறம்வாய்ந்த நாகரிகம் ஆகும். அதில் வகை மூன்று, தன் பால்வெளியளவு ஆற்றலைப் பயன்படுத்தும் நாகரிகம் ஆகும்.

அமெரிக்கச் சேதி திட்டங்களை விட சீரிய உருசியச் சேதி திட்ட முயற்சிகள் சில ஆண்டுகல் முந்தியதாகும் என்பது இங்கே குறிப்பிட்த்தக்கது.  இத்துறை சார்ந்த பிற சோவியத வல்லுனர்களாக விசேவோலோத் திராய்த்சுகியும் அயோசிப் சாமுயிலோவிச் சுக்கிலோவ்சுகியும் (இவர் கரதழ்சேவின் முன்னாள் பேராசிரியர்) திகழ்கின்றனர்.

இவர் 1976 திசம்பர் 12 இல் சோவியத் ஒன்றிய அறிவியல் கல்விக்கழகத்தின் பொது இயற்பியல், வானியல் பிரிவின் இணை உறுப்பினராகத் தேர்வு ஆனார். இவர் உருசியக் கல்விக்கழகத்தின் முழு உறுப்பினராக 1994 மார்ச்சு 21 இல் தேர்வானார். மேலும் 2014 இல் தெமிதோவ் பரிசும் பெற்றுள்ளார்.

## வெளியீடுகள்

* 

## மேற்கோள்கள்

பகுப்பு:1932 பிறப்புகள்
பகுப்பு:2019 இறப்புகள்]]
பகுப்பு:உருசிய வானியற்பியலாளர்கள்
பகுப்பு:உருசிய வானியலாளர்கள்
பகுப்பு:சோவியத் வானியற்பியலாளர்கள்
பகுப்பு:கதிர்வீச்சு வானியலாளர்கள்
பகுப்பு:சோவியத் வானியலாளர்கள்
சூடோபியா

***சூடோப்பியா அல்லது சூட்ரோபோலிஸ்*** 2016 ஆம் ஆண்டு வெளிவந்த ஓர் அமெரிக்க அசைவூட்ட நகைச்சுவை சாகசத் திரைப்படமாகும். வால்ட் டிஸ்னி வெளியீட்டில் வந்த இத்திரைப்படம்  89 வது அகாதமி விருதுகள் விழாவில் சிறந்த அசைவூட்ட்டத் திரைப்படம் விருதினை பெற்றது.

## மேற்கோள்கள்

பகுப்பு:2016 திரைப்படங்கள்
பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
பகுப்பு:ஆங்கிலத் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அமெரிக்கத் திரைப்படங்கள்
சங்கர் கோசு

**பண்டிட் சங்கர் கோசு** (Shankar Ghosh) (10 அக்டோபர் 1935 &#x2013; 22 சனவரி 2016) இந்துஸ்தானி இசையின் பருகாபாத் கரானாவைச் (பாடும் பாணி) சேர்ந்த இந்திய கைம்முரசுக் கலைஞராவார். இவர் அவ்வப்போது இந்துஸ்தானி பாடகராகவும் இருந்தார். அதில் இவர் பாட்டியாலா கரானைவைப் பின்பற்றினார்.  இந்தியாவின் தேசிய இசை, நடனம் மற்றும் நாடக அகாடமியான சங்கீத நாடக அகாடமி, பயிற்சி பெற்ற கலைஞர்களுக்கு வழங்கப்படும் மிக உயர்ந்த இந்திய அங்கீகாரமான 1999-2000 சங்கீத நாடக அகாடமி விருது இவருக்கு வழங்கியது. 

## ஆரம்பகால வாழ்க்கையும் பயிற்சியும்
இவர் கொல்கத்தாவின் பண்டிட் கியான் பிரகாசு கோசின் கீழ் 1953 ஆம் ஆண்டில் பயிற்சி மேற்கொள்ளத் தொடங்கினார். இவர் கைம்முரசு குழுமங்களின் கருத்துக்கு முன்னோடியாக இருந்தார். இதில் பல கைம்முரசு கலைஞர்கள் ஒரே தாளங்களை வாசிக்கும் ஒரு பாரம்பரியம் இவரால் முன்வைக்கப்பட்டது.   

## தொழில்
இவர் 1960களில் சரோத் மேதையான உஸ்தாத் அலி அக்பர் கானுடன் அமெரிக்காவிற்கு சுற்றுப்பயணம் செய்யத் தொடங்கினார். மேலும் நல்ல வரவேற்பையும் பெற்றார்.   மேலும் பல ஆண்டுகளில் இவர் பண்டிட் ரவி சங்கர், உஸ்தாத் விலாயத் கான், பண்டிட் நிகில் பானர்ஜி, சரன் ராணி, பண்டிட் வி. ஜி ஜாக் ஆகியோருடனும் வெளிநாடுகளுக்கு சுற்றுப்ப யணம் மேற்கொண்டார். இந்தியாவில் இவர் உஸ்தாத் படே குலாம் அலிகான், பண்டிட் ஓம்கர்நாத் தாக்கூர், பண்டிட் வினாயக்ராவ் பட்வர்தன், கிரிஜா தேவி , பேகம் அக்தர்  போன்றோர்களிடமும் தனது இசைப்பயணங்களை மேற்கொண்டார். இவர் வெளிநாட்டில் இருந்த காலத்தில் *கிரெக் எல்லிஸ்*, *பீட் லோக்கெட்*, *ஜான் பெர்கமோ* போன்ற கலைஞர்களுடன் இணைந்து நிகழ்ச்சிகளை நிகழ்த்தினார்.

ஐ.டி.சி இசை ஆராய்ச்சிக் கழக விருது, உஸ்தாத் ஹபீஸ் அலிகான் விருது போன்ற விருதுகளைப் பெற்றுள்ளார். மூன்று தசாப்தங்களாக கைம்முரசு கற்பித்த இவர், கொல்கத்தா, பாரிஸ் மற்றும் பான் போன்ற நாடுகளிலுள்ள நிறுவனங்களில் கற்பித்தார்.

## தனிப்பட்ட வாழ்க்கை
இவர் பாட்டியாலா கரானாவின் இந்துஸ்தானி பாடகரான சஞ்சுக்தா கோசு என்பவரை மணந்தார். இவர்களுக்கு கைம்முரசு மேதையான விக்ரம் கோசு என்ற ஒரு மகன் இருந்தார்.   அலி அக்பர் கான், பண்டிட் ரவிசங்கர் போன்ற இசை மேதைகளுடன்  தொடர்ந்து நிகழ்த்தினார்.. 

## இறப்பு
இதயக் கோளாறு காரணமாக இவர் மருத்துவமனையில் அனுமதிக்கப்பட்டு 22 சனவரி 2016 அன்று இறந்தார். 

## மேலும் காண்க

* சாகீர் உசேன்
* சந்திரநாத் சாத்திரி
* அனிந்தோ சாட்டர்ஜி
* ஆனந்த கோபால் பந்தோபாத்யாய்

## குறிப்புகள்

*{{cite book|last=Nettl|first=Bruno |author2=James Porter |author3=Alison Arnold |title=The Garland Encyclopedia of World Music: South Asia : the Indian subcontinent (Volume 5)|publisher=Taylor & Francis|year=2000|isbn=0-8240-4946-2|url=https://books.google.com
## வெளி இணைப்புகள்
* Shankar Ghosh profile

பகுப்பு:சங்கீத நாடக அகாதமி விருது பெற்றவர்கள்
பகுப்பு:2016 இறப்புகள்
பகுப்பு:1935 பிறப்புகள்
பகுப்பு:தபேலா இசைக் கலைஞர்கள்
பகுப்பு:கொல்கத்தா எழுத்தாளர்கள்
பகுப்பு:சரஸ்வதி சம்மான் விருது பெற்றவர்கள்